wickkiey/tamil-wikipedia-markdown huggingface dataset:
# வெள்ளை ரோஜா (திரைப்படம்)



**வெள்ளை ரோஜா** (*Vellai Roja*) ஏ. ஜெகந்நாதன் இயக்கத்தில் 1983ஆம் ஆண்டில் வெளியான ஒரு இந்தியத் தமிழ்த் திரைப்படமாகும். வி. விசுவநாதன் தயாரித்த இத்திரைப்படத்தில் சிவாஜி கணேசன், அம்பிகா, பிரபு, ராதா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார். இத்திரைப்படம், 1982இல் மலையாளத்தில் வெளியான *போஸ்ட்மார்டம்* திரைப்படத்தின் மறுஆக்கமாகும்.  

## பாடல்கள்
இத்திரைப்படத்திற்கு இளையராஜா இசையமைத்திருந்தார்.  

| "சோலைப் பூவில் மாலைத் தென்றல்" | எஸ். பி. பாலசுப்பிரமணியம், எஸ். ஜானகி | முத்துலிங்கம் | 4:38 |  |
| --- | --- | --- | --- | --- |
| "ஓ மானே மானே மானே" | எஸ். பி. பாலசுப்பிரமணியம், எஸ். ஜானகி | நா. காமராசன் | 4:20 |  |
| "உலகமெல்லாம்.... தேவனின் கோவிலிலே" | மலேசியா வாசுதேவன் | வாலி | 4:15 |  |
| "நாகூருப் பக்கத்திலே" | இளையராஜா, மலேசியா வாசுதேவன், எஸ். பி. சைலஜா | கங்கை அமரன் | 4:43 |  |
| "வாடி எம் பொண்டாட்டி" | கங்கை அமரன், எஸ். ஜானகி | கங்கை அமரன் | 4:25 | } |
# அழும் பெண்


**அழும் பெண்** (The Weeping Woman) என்பது, பெயர்பெற்ற ஓவியரான பாப்லோ பிக்காசோ வரைந்த ஒரு நெய்யோவியம் ஆகும். 60 X 49 சமீ (23 ⅝ х 19 ¼ அங்) அளவு கொண்ட இது பிரான்சில் 1937ம் ஆண்டு வரையப்பட்டது. இந்த விடயம் தொடர்பில் பிக்காசோ மிகுந்த ஆர்வம் கொண்டிருந்ததோடு அந்த ஆண்டில் இதே விடயத்தைப் பல தடவைகள் வரைந்தார். இத்தொகுதியில் இறுதியானதும், விரிவானதும் இந்த ஓவியம் ஆகும். இது 1987 இலிருந்து இலண்டனிலுள்ள டேட் நிறுவனத்தில் சேகரிப்பில் இருந்து வருகிறது.  

## குவெர்னிக்காவின் தொடர்ச்சி
அழும் பெண் தொடர் ஓவியங்கள் பிக்காசோவின் மிகவும் புகழ் பெற்ற ஓவியமான குவெர்னிக்காவில் காட்டப்பட்ட துன்பியலின் கருப்பொருட் தொடர்ச்சி ஆகும். அழும் பெண்ணின் உருவத்தில் கருத்தைச் செலுத்தியதன் மூலம், பிக்காசோ, எசுப்பானிய உள்நாட்டு யுத்தத்தின் விளைவுகளில் நேரடியாகக் கவனம் செலுத்தாமல், துன்பப்படுவதன் பொதுவான தோற்றத்தைக் கவனத்தில் எடுத்துள்ளார்.  

இவ்வோவியத் தொடருக்கான மாதிரியாக இருந்தவர் டோரா மார் என்பவர். பிக்காசோ இவரை 1936ல் சந்தித்தபோது இவர் தொழில்முறை ஒளிப்படப்பிடிப்பாளராக இருந்தார். 1937ல் பிக்காசோ குவெர்னிக்காவை வரைந்தபோது அதன் தொடர்ச்சியான கட்டங்களை ஒளிப்படம் எடுக்க இவர் மட்டுமே அனுமதிக்கப்பட்டார்.
# நேபாள ரூபாய்



**ரூபாய்** (*rupee*,) நேபாள நாட்டின் அலுவல்முறை நாணயம் ஆகும். தற்போதைய ரூபாய்க்கு தரப்பட்டுள்ள ஐ.எசு.ஓ 4217 குறியீடு *NPR* ஆகும். இது பொதுவாக **₨**எனக் குறிக்கப்படுகின்றது. இது 100 *பைசா*க்களாக பிரிக்கப்பட்டுள்ளது. இதனை நேபாள இராசுட்டிர வங்கி வெளியிடுகின்றது. நேபாள ரூபாய் இந்திய ரூபாயுடன் பிணைக்கப்பட்டுள்ளது.  
## வரலாறு
நேபாள ரூபாய் 1932இல் அறிமுகப்படுத்தப்பட்டது. இதற்கு முன்னதாக வெள்ளியாலான மொகர் வழக்கத்தில் இருந்தது. இரண்டு மொகருக்கு ஒரு ரூபாய் என்ற மாற்றுவீதத்தில் புதிய ரூபாய் வெளியிடப்பட்டது. எனவே நேபாள மக்கள் ரூபாயை *மொகுரு* என நேபாளியில் குறிப்பிடுகின்றனர். இதன் மதிப்பு 1993இல் இந்திய ரூபாயுடன் ஒரு இந்திய ரூபாய்க்கு 1.6 நேபாள ரூபாய்கள் என்ற மாற்று விகிதத்தில் பிணைக்கப்பட்டது.  
## மேற்சான்றுகள்

## உசாத்துணைகள்

- 
-
# திருப்படைக் கோவில்


**திருப்படைக் கோவில்** என்பது, கிழக்கிலங்கையின் மட்டக்களப்புத் தேசத்தை ஆண்ட சிற்றரசர்களாலும் கண்டி மன்னர்களாலும் புரக்கப்பட்ட சைவக் கோவில்கள் ஆகும். பண்டைய மன்னர்களின் மானியமும் மதிப்பும் சீர்வரிசைகளும் பெற்ற, மட்டக்களப்பின் பழைமைவாய்ந்த ஆலயங்களே இப்பெயர் கொண்டு அழைக்கப்பட்டன. இவற்றின் எண்ணிக்கை மூன்று என்றும் ஆறு என்றும் பலவிதமாகச் சொல்லப்படுகின்றது.  

## பெயர்க்காரணம்
பொதுவாகக் கூறப்படும் ஏழு திருப்படைக்கோவில்களில், தான்தோன்றீச்சரம் தவிர்ந்த ஆறும், முருகன் கோவில்களாகும். எனவே, இது தமிழக ஆறு படைவீடுகளை ஒத்த ஈழத்து வழக்காகக் கொள்ளப்படுகின்றது. இங்கு "படை"  
என்பது, படைவீட்டைக் குறிக்காமல், முருகனின் படையான (ஆயுதமான) "வேலையே" குறிக்கும் என்பர். திருப்படைக்கோவில்களில் பெரும்பாலானவை, மூலவராக, வேலையே கொண்டிருந்ததையும், அவற்றில் பல, "சித்திரவேலாயுத சுவாமி" ஆலயங்களாகவே இனங்காணப்பட்டன என்பதும் குறிப்பிடத்தக்கது. எனினும், இரண்டும் ஒன்றல்ல! திருப்படைக்கோவில் என்பது மன்னர்களின் மானியம் பெற்ற ஆலயங்களைக் குறிக்கப்பயன்பட, தேசத்துக்கோவில் என்பது, பூசனையிலும், நிருவாகத்திலும் முழு மட்டக்களப்புத் தேசமுமே உரிமை கொண்டாடிய ஆலயம் ஆகும்.  

;கொக்கட்டிச்சோலை  

தான்தோன்றீச்சரம் மட்டக்களப்புத் தேசத்தின் ஒரேயொரு பழம்பெருஞ் சிவாலயம் இது மாத்திரமே. இலங்கையில் சைவக்கோவில்கள் பலவற்றை அழித்த போர்த்துக்கேயர், இங்கிருந்த கல்நந்தி புல்லுண்ட சம்பவத்தால் இக்கோவிலை இடிக்காது திரும்பினர் என்பது மக்கள் நம்பிக்கை. இக்கோவிலும் திருக்கோவிலுக்குத் திருப்பணி செய்த பல மன்னர்கள் போற்றிய ஆலயமாகக் கொள்ளப்படுகின்றது.  

;கோயிற்போரதீவு  
மட்டக்களப்பின் தென்புறமாக 31 கி.மீ தொலைவில் அமைந்துள்ள கோயிற்போரதீவு சித்திரவேலாயுத சுவாமி ஆலயம், மாகோன் வகுத்த வன்னிமைப் படி பூசை ஒழுகலாறுகள் நிகழ்ந்து வந்த ஆலயம் ஆகும்.  

;மண்டூர்  

மிகப்பழைமைவாய்ந்த வழிபாட்டு நடைமுறைகளைக் கைக்கொண்டுவரும் மண்டூர் கந்தசுவாமி கோயில், பாரம்பரிய மரபுகளை இன்றும் காத்துவரும் ஆலயம் ஆகும்.  

;வெருகல்  
மட்டக்களப்பு மற்றும் திருக்கோணமலை மாவட்டங்களின் எல்லையான வெருகலாற்றின் கரையில் அமைந்துள்ளது வெருகலம்பதி சித்திரவேலாயுத சுவாமி ஆலயம்.  

;சித்தாண்டி  
சித்தாண்டி சித்திரவேலாயுத சுவாமி ஆலயம், மூலவராக வேலாயுதத்தைக் கொண்டதுடன், இதன் அருகில் அமைந்துள்ள குமாரத்தன் கோயில், இத்தலத்தின் பழைமைக்குச் சான்று கூறுகின்றது.  

;உகந்தை  
இன்றைய அம்பாறை மாவட்டத்தின் தென்னெல்லையில் அமைந்துள்ள உகந்தை முருகன் ஆலயம், திருப்படைக்கோவிலாக விளங்கியமைக்கான போதிய சான்றுகள் கிடைக்கவில்லை. எனினும், மட்டக்களப்புப் பூர்வ சரித்திரம் இக்கோவிலின் வரலாற்றைக் குறிபிடுவதாலும், கதிர்காமப் பாதயாத்திரிகரின் முக்கிய வழித்தடக் கோயிலாக இது விளங்குவதாலும், திரைமறைவில் வழிபடப்படும் வேலை மூலவராகக் கொண்டிருப்பதாலும் இது புராதனமான கோயிலாகக் கருதப்படுகின்றது.  

## வேறுமங்கள்
மேற்கூறிய பட்டியலில் முதல் மூன்று ஆலயங்களுமே "மாகோன் வகுத்த வன்னிமை"ப் படி வழிபாட்டுநடைமுறைகளைக் கொண்டிருப்பதால், அவை மட்டுமே திருப்படைக் கோவில்கள் என்று ஒரு சாரார் கூறுகின்றனர். உகந்தை தவிர்ந்த ஏனைய ஆறும், பண்டிதர்.வீ.சீ.கந்தையாவால், திருப்படைக்கோவில்களாக வகைப்படுத்தப்படுகின்றன.  

## அடிக்குறிப்புகள்

- 
-
# வங்காளதேச இட்டாக்கா



**வங்காளதேச இட்டாக்கா** (, குறி: <big>****</big> அல்லது **Tk**, குறியீடு: **BDT**) வங்காளதேச மக்கள் குடியரசின் அலுவல்முறை நாணயம் ஆகும். 5க்கும் அதற்கு மேலும் மதிப்புள்ள வங்கித்தாள்களை வங்காளதேச வங்கி வெளியிடுகின்றது. 1, 2 வங்கித்தாள்களையும், நாணயங்களையும் வெளியிடுவது வங்காளதேச அரசின் நிதித்துறை அமைச்சரகத்தின் பொறுப்பில் உள்ளது. பெரும்பாலும் "" என்ற சின்னமும் கடை இரசீதுகளில் "Tk" என்ற குறியும் பயன்படுத்தப்படுகின்றது. 1 100 பைசாக்களாக (வங்காள உச்சரிப்பு:*பொய்ஷா*) பிரிக்கப்பட்டுள்ளது.  

வங்காள மொழியில் *இட்டாக்கா* என்ற சொல் பணம்,நாணயம்,தாள்கள் ஆகியவற்றைக் குறிக்கும் பொதுப் பெயராகும். எனவே வங்காளமொழியில் பேசுமொருவர் எந்த நாணயத்தையும் இட்டாக்கா எனக் குறிப்பிடுவார். இந்திய மாநிலங்களான மேற்கு வங்காளம், திரிபுராவிலும் இந்தியாவின் அலுவல்முறையான இந்திய ரூபாய் "இட்டாக்கா" என பேச்சுவழக்கில் குறிப்பிடப்படுகின்றது.  
## மேற்சான்றுகள்
# மிருதங்க சக்கரவர்த்தி



**மிருதங்க சக்கரவர்த்தி** 1983ஆம் ஆண்டில் கே. சங்கர் இயக்கத்தில் வெளியான ஒரு இந்தியத் தமிழ்த் திரைப்படமாகும். என். சகுந்தலா தயாரித்த இத்திரைப்படத்தில் சிவாஜி கணேசன், கே. ஆர். விஜயா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு எம். எஸ். விசுவநாதன் இசையமைத்திருந்தார்.  

## நடிகர்கள்
- சிவாஜி கணேசன்
- கே. ஆர். விஜயா
- பிரபு
- எம். என். நம்பியார்
- கிருபானந்த வாரியார்
- வி. கே. ராமசாமி
- தேங்காய் சீனிவாசன்
- ஒய். ஜி. மகேந்திரன்
- மனோரமா
- சுலக்சனா

## பாடல்கள்
இத்திரைப்படத்திற்கு எம். எஸ். விசுவநாதன் இசையமைத்திருந்தார்.  

| **எண்** | **பாடல்**' | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | ஓம் நாதம் ஓம்கார நாதம் | டி. எம். சௌந்தரராஜன் |  |  |
| 2 | இது கேட்க திகட்டாத | எம். பாலமுரளிகிருஷ்ணா |  |  |
| 3 | அடி வண்ணக்குயிலே | டி. எம். சௌந்தரராஜன், பி. சுசீலா |  |  |
| 4 | கோபாலா கோவிந்தா முகுந்தா | டி. எம். சௌந்தரராஜன் |  |  |
| 5 | அபிநய சுந்தரி ஆடுகிறாள் | சீர்காழி சிவசிதம்பரம் |  |  |
| 6 | சுகமான ராகங்களே | வாணி ஜெயராம் | } |  |
# தம்பிடி


**தம்பிடி** அல்லது **பை** ( *pie* அல்லது சுருங்க **Ps**) 1947க்கு முன்னர் இந்தியா, மியான்மர், பாக்கித்தானில் புழங்கி வந்த நாணயம் ஆகும். இதுவே மிகவும் குறைந்த நாணய அலகாக இருந்தது. மூன்று பைக்கள் ஒரு பைசா வாகும்; 12 பைக்கள் ஓரணா ஆகும்; 192 தம்பிடிகள் ஒரு ரூபாய் ஆகும். பத்தொன்பதாம் நூற்றாண்டின் மத்தியில் ஒரு பை 12 சோழிகளாக இருந்தது.  

பைக்களை பதிப்பிப்பது 1942இல் கைவிடப்பட்டது. இருப்பினும் 1947 வரை அது புழக்கத்தில் இருந்தது. 1947இல் பணவீக்கம் காரணமாக பை நாணயம் வழக்கிலிருந்து விலக்கப்பட்டது.
# காசு (நாணயம்)

பண்டைக்காலங்களில் ஆசியாவின் பல பகுதிகளில் வழங்கி வந்த நாணயங்கள் **காசு** (*cash*) என்று அழைக்கப்பட்டன. சென்னை மாகாணத்திலிருந்த மன்னராட்சிகள், பிரித்தானிய இந்தியாவின் திருவிதாங்கூர், சீன மக்கள் குடியரசு, வியட்நாம் ஆகிய பகுதிகளில் இது வழக்கத்தில் இருந்தது. அரிதாக கொரிய *முன்* மற்றும் சப்பானிய *மோன்* பணத்தைக் குறிக்கவும் காசு பயன்படுத்தப்பட்டது.  

சிங்களத்தில் *காசி* என்பது வட்டையைக் குறிக்கும். துவக்க போர்த்துகேயர்கள் உள்ளூர் சொல்லை *cas, casse, caxa,* எனவும் பிரான்சியர்கள். *cas* எனவும் ஆங்கிலேயர்கள் *cass* எனவும் குறிப்பிட்டனர். தற்போதைய போர்த்துக்கேய மொழியில் *caixa* எனவும் ஆங்கிலத்தில் *cash* எனவும் குறிப்பிடப்படுகின்றது.  

## மதராசு காசு

பிரித்தானியர் காலத்தில் சென்னை மாகாணத்தில் காசு நாணயமாக வழங்கி வந்தது. குறிப்பாக, இது பணம், ரூபாய், பகோடா நாணயங்களின் உட்பிரிவாக இருந்தது.  

- 80 காசுகள் = 1 பணம்
- 12 பணம் = 1 ரூபாய்
- 42 பணம் = 1 பகோடா

20 காசுகள் மதிப்புடைய செப்பு நாணயங்கள் பைசா எனப்பட்டன. 10 காசுகள் **டோடீ** எனப்பட்டன, 5 காசுகள் அரை டோடீ எனப்பட்டன.  
## திருவிதாங்கூர் காசு

திருவிதாங்கூர் காசு மதராசு காசு போன்றதே. மதிப்பில் மட்டுமே சற்று வேறுபட்டிருந்தது.  

- 16 காசுகள் = 1 சக்கரம்
- 4 சக்கரம் = 1 பணம்
- 7 பணம் = 1 ரூபாய்

எனவே, 1 ரூபாய் = 448 காசுகள்.  
## சீனக் காசு
சீனாவில் நாணயம் காசு என அறியப்பட்டது. இங்கு செப்புக்காசுகளும் காசு எனப்படுவதால் நாணயத்தை குறிக்கும் காசிற்கும் செப்புவட்டைக்கும் குழப்பம் உண்டாவதுண்டு. சீனத்தில் *வென்* (文) என்பதற்கு இணையாக காசு என்ற சொல் பயன்படுத்தப்பட்டது. தாள் பணத்தை முதன்முதலாகப் பயன்படுத்திய சீனாவில் 1023இல் ஜியோசி என்ற தாள் ஊடக பணம் அறிமுகமானது. பட்டுப் பாதை வழியாக உலகளவில் நியாய வணிகம் நடத்த இதன் தேவை எழுந்தது. 1889இல் ஒருங்கிணைக்கப்பட்ட நாணவியல் கடைபிடிக்கப்பட்டபோது சீன யுவானின் உப பிரிவாக காசு இருந்தது. ஒரு யுவானுக்கு 1000 காசுகளாக இருந்தது. உலோக காசுகள் 1920கள்வரை தேசிய அளவிலும் வட்டார அளவிலும் புழக்கத்தில் இருந்தன.  

## வியட்நாமில் காசு

காசு (*văn*) வியட்நாமில் செப்பு நாணயமாக இருந்து வந்தது. 1885இல் பிரான்சிய இந்தோசீன பியாஸ்த்ரே அறிமுகமானபோது காசு அதன் உப பிரிவாக இருந்தது. பொதுவாக இது *சபெக்கெ* எனப்பட்டது.  

## மேற்சான்றுகள்
# தாம் (இந்தியக் காசு)

**டாம்** அல்லது **தாம்** (*Dam*) என்பது இந்தியாவில் வழங்கிய மிகச்சிறிய மதிப்புள்ள செப்பு நாணயம். இதனை முதன்முதலில் சேர் சா சூரி தமது ஆட்சியில் (1540 - 1545) அறிமுகப்படுத்தினார். தங்க நாணயங்களை *மொகர்* என்றும் வெள்ளி நாணயங்களை *ரூபாய்* என்றும் செப்புக் காசுகளை *டாம்* என்றும் குறிப்பிட்டார். பிந்தைய முகலாய அரசர்கள் இவற்றை *(ரூபாய்)*, *(மொகர்)* சீர்தரப்படுத்தி இந்தியாவில் முறையான நாணயவியலை நிலைநிறுத்தினர்.  
ஆங்கில மொழியில் நிலவும் *ஐ டோன்ட் கிவ் அ டாம்* ( “I don't give a dam[n]″) என்ற சொல்லாடல் இந்த நாணயத்தின் குறைந்த மதிப்பையொட்டியே வந்திருக்கலாம் என சிலர் கருதுகின்றனர்.  

## மேற்சான்றுகள்
# ஜனாதிபதி செயலகம்



**ஜனாதிபதி செயலகம்** (Presidential Secretariat) என்பது இலங்கை சனாதிபதியின் உத்தியோகபூர்வ அலுவலகம் ஆகும். இலங்கை அரசியலமைப்பிற்கமைய நிர்வாக மற்றும் நிறுவன கட்டமைப்புடன் கூடிய கடமைகள், பொறுப்புகளை இவ்வலுவலகம் மூலம் இலங்கையின் சனாதிபதி நிறைவேற்றமுடியும்.  

ஜனாதிபதி செயலகத்தின் தலைவர் ஜனாதிபதியின் செயலாளர் ஆவார். ஜனாதிபதியின் செயலாளரே இலங்கை சிவில் நிர்வாக சேவையின் உயர் பதவியில் இருப்பவர் ஆவார். அத்துடன் இவரே இலங்கை நிர்வாக சேவையின் தலைவரும் ஆவார். தற்போதைய ஜனாதிபதியின் செயலாளர் பி. பி. அபயகோன் ஆவார். பழைய நாடாளுமன்றக் கட்டடமே தற்போதைய ஜனாதிபதி செயலகம் ஆகும்.
# வாழ்த்து


வயதில் முதியோர் இளையோரை நூறாண்டு காலம் வாழ்க என்று வாழ்த்துவது ஒரு மரபு. கல்வியில் பெரியோர் வளரும் மாணவர்களை வாழ்த்துவது உண்டு. பெற்றோர் தம் பிள்ளைகளை வாழ்த்துவது உண்டு. பல்லாண்டு, பல்லாண்டு, பல்லாயிரத்தாண்டு, பலகோடி நூறாயிரம் ஆண்டுகள் வாழ்க என்று வாழ்த்தும் இருவர். அவரால் வாழ்த்தப்படும் பேற்றுக்கு உரியவர் இருவர். பெரியாழ்வார் திருமாலையும், சேந்தனார் சிவனையும் வாழ்த்திய பாடல்கள், திருப்பல்லாண்டு என்று அழைக்கப்படுகின்றன.
# 1611



**1611** (**MDCXI**) ஒரு சனிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதரண ஆண்டாகும்.  

## நிகழ்வுகள்
- பெப்ரவரி 27 - யோகான்னசு பாப்ரிசியசு, டேவிட் பாப்ரிசியசு ஆகியோர் சூரியப்புள்ளிகள் தொலைநோக்கி மூலம் அவதானித்தனர்.
- ஏப்ரல் 4 - டென்மார்க் சுவீடன் மீது போரை அற்வித்தது.
- மே 2 - விவிலியம் இங்கிலாந்து மன்னர் ஜேம்சின் விருப்பப் வடிவத்தில் இலண்டனில் வெளியிடப்பட்டது.
- மே 9 - சப்பானின் பேரரசராக 16-வயது கோ-மிசுனூ முடி சூடினார்.
- ஆகத்து 2 - ஜேம்சுடவுன், வர்ஜீனியா: துணை ஆளுனர் தோமசு கேட்சு 280 குடியேறிகளுடன் வர்ஜீனியா வந்தார்.
- போலது ஆக்கிரமிப்பை எதிர்த்து மாஸ்கோவில் கிளர்ச்சி வெடித்தது. பெரும் தீ பரவியது.
- ஜேம்சுடவுன், வர்ஜீனியா: ஜான் ரால்ஃபி புகையிலை விதைகளை டிரினிடாட் தீவில் இருந்து இரக்குமதி செய்தார்.

## பிறப்புகள்
- மேரி டயர், சீர்திருத்தத் திருச்சபையினர், பாசுடன் தியாகிகள் எனக் குறிப்பிடப்படும் தூக்கிலிடப்பட்ட நால்வரில் ஒருவர் (இ. 1660)

## இறப்புகள்
- ஏப்ரல் 1 - அந்தரே பூர்த்தாடோ தெ மென்டோன்சா, போர்த்துக்கேய இந்தியாவின் ஆளுனர் (பி. 1558)
# களவாய் மீன்



**களவாய் மீன்** (Epinephelus) என்பது ஒருவகை அரிய கடல் மீன் இனம் ஆகும். களவாய் மீன்களில் பல இரக மீன்கள் இருக்கின்றன. என்றாலும், தமிழ்நாட்டின பாம்பன் கடல் பகுதியில் தாழங்களவாய், புள்ளிக் களவாய், மரக்களவாய், சாம்பல்நிறக் களவாய், சிவப்புக் களவாய் ஆகிய வகை மீன்கள் காணப்படுகின்றன. இதில் சிவப்புக் களவாய் மீன் அந்தமான் கடல் பகுதியில் காணப்பக்கூடியவை. அரிதாக சிலசமயம் தமிழகக் கடல் பகுதியில் பிடிபடும்.  

இந்த களவாய் மீன்கள் ஆண், பெண் தன்மைகள் கலந்தே பிறக்கின்றன. இதில் சூழ்நிலைக்குத் தக்கவாறு ஆணாக விரும்பினால் ஆணாகவும், பெண்ணாக விரும்பினால் பெண்ணாகவும் மாறும் தன்மை இந்த மீன்களுக்கு உண்டு. ஆண் மற்றும் பெண் தன்மைகளோடு முதல் 4 ஆண்டுகள் இருக்கும். அதைத் தொடர்ந்து களவாய் மீன் 2 அடி நீளம் வளர்ச்சி அடைந்து பெண்ணாக இனமுதிர்ச்சி அடையும். மீண்டும் தன்னுடைய 15-வது வயதில் இவை ஆண் மீனாக மாறுகின்றன. களவாய் மீன்களின் எண்ணிக்கை குறைந்துவிட்டால், அதிக வயதான பெண் மீன்கள், ஆணாக மாறாமல் பெண்ணாகவே இருந்து தன்னுடைய இனத்தைப் பெருக்கும்.
# தென்னிந்திய நடிகர் சங்கம்


**தென்னிந்தியத் திரைப்படக் கலைஞர்கள் சங்கம்**(, **SIFAA**) அல்லது பரவலாக **தென்னிந்திய நடிகர்கள் சங்கம்** தமிழ்நாட்டில் தமிழ்த் திரைப்படத்துறையில் பணியாற்றும் நடிகர்களையும் நடிகைகளையும் உறுப்பினராகக் கொண்ட சங்க அமைப்பாகும். இது 1952இல் நிறுவப்பட்டது. இந்த அமைப்பு திரைப்படத்துறை தொடர்புடைய பிரச்சினைகளுக்காக பல நிகழ்வுகளை நடத்தி உள்ளனர். அண்மையில் சமூகப் பிரச்சினைகளுக்காகவும் அறப்போராட்டங்கள் நடத்தி உள்ளனர். இச்சங்கத்தின் தற்போதைய தலைவராக நடிகர் நாசர் உள்ளார்.  

## நிகழ்வுகள்
### 2001
;நடிகர்களின் நாள்: அக்டோபர் 1, 2001 அன்று தென்னிந்தியத் திரைப்படக் கலைஞர்கள் சங்கத் தலைவர் நடிகர் விஜயகாந்த், நடிகர் சிவாஜி கணேசனின் பிறந்த நாளான அக்டோபர் 1 நடிகர்களின் நாளாக தமிழ்நாட்டில் அனுசரிக்கப்படும் என அறிவித்தார்.  

### 2008
;ஒகெனேக்கல் குடிநீர் பிரச்சினை உண்ணாநிலைப் போராட்டம்: மே 2008இல் தலைவர் ஆர். சரத்குமார் ஒருநாள் உண்ணாநிலைப் போராட்டத்தை ஒருங்கிணைத்தார்; கருநாடக அரசு ஒகேனக்கல் கூட்டு குடிநீர்த் திட்டத்தில் சர்ச்சைக்குரிய திட்டம் இயற்றியதை எதிர்த்தும் கருநாடகத்தில் தமிழர் நிலை குறித்தும் இந்த அறப்போராட்டம் நடத்தப்பட்டது.  

;இலங்கை-ஈழத்தமிழர் உள்நாட்டுப்போர் உண்ணாநிலைப் போராட்டம்: செப்டம்பர் 2008இல் இலங்கையில் ஏராளமான தமிழர்கள் இனப்படுகொலை செய்யப்பட்டதை எதிர்த்தும் நடைபெற்று வந்த ஈழப்போரை எதிர்த்தும் ஒருநாள் உண்ணாநிலை போராட்டம் நடத்தப்பட்டது.  

### 2009
;தினமலர் கட்டுரைக்கு கண்டனம்: பல தமிழ் நடிகைகள் சட்டவிரோத பாலியல் தொழிலில் ஈடுபட்டுள்ளதாகவும் இதனை காவல்துறை அதிகாரிகளிடம் நடிகை புவனேசுவரி வெளிப்படுத்தியதாகவும் *தினமலரில்* வெளியான செய்திக்கு கண்டனம் தெரிவித்து அக்டோபர் 7, 2009 அன்று சரத்குமார் பேரணி நடத்தினார். கட்டுரையில் ஒளிப்படங்களுடன் குறிப்பிடப்பட்டிருந்த நமிதா கபூர் (நடிகை), சீதா, நளினி, அஞ்சு, சகீலா, மஞ்சுளா விஜயகுமார் மற்றும் சிறீபிரியா பற்றிய செய்தி பொய்யானது என சென்னை காவல் ஆணையரிடம் செய்தித்தாளின் ஆசிரியர் லெனின் கைது செய்யப்பட வேண்டும் என மனு கொடுத்தனர். இந்த மனு மற்றும் போராட்டத்தை அடுத்து லெனின் கைது செய்யப்பட்டார்.  

### 2010
;திருட்டு திரைப்பட வட்டு விழிப்புணர்வு: தலைவர் சரத்குமாரும் அவரின் மனைவியும் *ஜக்குபாய்* திரைப்படத்தின் இணை தயாரிப்பாளருமான ராதிகாவும் சனவரி 4 அன்று நடத்திய பத்திரிகையாளர் கூட்டத்தில் திரைப்படங்களை திருடி இணையத்தில் வெளியிடுவதற்கும் திருட்டு வட்டுக்களை விற்பதற்கும் கண்டனம் எழுப்பினர். கே. எஸ். ரவிக்குமார் இயக்கத்தில் சரத்குமார் நடித்திருந்த *ஜக்குபாய்* முழுமையாக இணையத்தில் தரவேற்றப்பட்டிருந்தது.  

## மேற்சான்றுகள்
# பாரத மாதா கோயில்

, இந்திய வரைபடத்தை பளிங்கு கற்களால் வடிவமைக்கப்பட்ட பாரத மாதா கோயில், ஆண்டு 1936]]  

**பாரத மாதா கோயில்**, *(Bharat Mata Mandir)* (இந்தி: भारत माता मंदिर, Mother India Temple)உத்திரப்பிரதேசம் மாநிலம், வாரணாசி மாவட்டத்தில் உள்ள காசி வித்யாபீட வளாகத்தில் அமைந்துள்ளது. இக்கோயிலில் திருஉருவச்சிலைக்கு பதிலாக, அகண்ட பிளவு படாத விடுதலைக்கு முந்திய பாரத நாட்டின் வரைபடத்தை பளிங்கு கல்லால் செதுக்கப்பட்டு, அதனை பாரத மாதாவாக வணங்கப்படுகிறது.  

## வரலாறு
இந்திய விடுதலைப் போராட்ட வீரர் சிவபிரசாத் குப்தா என்பவரின் முயற்சியால் 1936ஆம் ஆண்டில் நிறுவப்பட்ட பாரத மாதா கோயிலை, மகாத்மா காந்தி திறந்து வைத்தார்.  

## இதனையும் காண்க
- பாரத மாதா
# அருண் காந்தி

அமைந்த மார்ட்டின் லூதர் கிங் தேசிய நினைவிடத்தில் அருண் காந்தி, 2012]]  

**அருண் காந்தி** (Arun Gandhi) (பிறப்பு:1934-2023), மகாத்மா காந்தியின் ஐந்தாவதுபேரனும், மணிலால் காந்தி – சுசிலா இணையரின் இரண்டாம் மகனாகவும் பிறந்தவர். இந்திய – அமெரிக்க நட்புணர்வு சங்க ஆர்வலர்.  

## கொள்கைகள்
அருண் காந்தி இந்துவாக இருந்தபோதும் உலகவாதியாக செயல்பட்டார். அருண்காந்தி கிறித்தவ மத குருமார்களுடன் நெருங்கிபழகினார். பௌத்தசமய, இந்துசமய, இசுலாமிய தத்துவங்களால்கவரப்பட்டவர்.  

## அகிம்சை வழி
1987ஆம்ஆண்டில் மனைவி சுனந்தாவுடன் ஐக்கிய அமெரிக்காவில் குடியேறி, மிசிசிப்பி பல்கலைக்கழகத்தில் ஆய்வுப் பணி மேற்கொண்டார். மகாத்மா காந்தியின் அகிம்சை கொள்கையை அமெரிக்காவில் பரப்பியவர்.
# சுப்பையா நல்லமுத்து

**சுப்பையா நல்லமுத்து** என்பவர் மேற்குத் தொடர்ச்சி மலையில் வாழும் அரிய வகை உயிரினங்களைப் பற்றி ஒரு டாக்குமெண்டரி படம் எடுத்து தேசிய விருது பெற்றவர். காட்டு விலங்குகளைப் படம் பிடித்து ஆவணப்படங்களை உருவாக்கி வருகிறார். மங்கள்யான் திட்ட இயக்குநர் சுப்பையா அருணன் என்பவரின் உடன்பிறந்தவர்.  

## ஒளிப்பதிவாளராக
ஒளிப்பதிவில் வல்லவரான சுப்பையா நல்லமுத்து வள்ளியூரைச் சேர்ந்தவர். 1986 இல் சென்னைத் திரைப்படக் கல்லூரியில் ஒளிப் பதிவுக் கலையைப் பயின்றார். இஸ்ரோ ராக்கட் ஏவுதளமான சிறீஅரிகோட்டாவில் ஒளிப் பதிவாளராகச் சேர்ந்தார். அங்கு ராக்கட்டுகளைப் படம் பிடிக்கும் பணியைச் செய்தார். சில திரைப் படங்களிலும் ஒளிப் பதிவாளராகப் பணி புரிந்தார்.  

## தொலைகாட்சித் தொடர்கள்
வன விலங்குகள் பற்றிய டாக்குமென்டரித் தொடரை ’லிவிங் ஆன் தி எட்ஜ்’ என்னும் பெயரில் தூர்தர்சன் தொலைக் காட்சிக்குத் தயாரித்துக் கொடுத்தார். இதற்கு இலண்டனில் வழங்கப்படும் கிரீன் ஆஸ்கர் விருது இவருக்குக் கிடைத்தது. டிஸ்கவரி, அனிமல் பிளானட், நேசனல் ஜியாகிரபிக் போன்ற ஊடகங்களுக்காக அவர்கள் தேவைக்கான பணித் திட்டங்களைச் செய்து கொடுத்தார்.  

## ஆவணப்படங்கள்
கிரே பிலிம்ஸ் என்னும் நிறுவனத்தை சொந்த முயற்சியில் தோற்றுவித்து டாக்குமெண்டரி படங்களை உருவாக்கினார்.  
’டைகர் டைனாஸ்டி’ என்னும் ஆவணப்பட உருவாக்கத்திற்காக இவருக்கு ஒரு விருது கிடைத்தது. எட்டு ஆண்டுகளாக ஒரு புலிக் குடும்பத்தைப் படம் பிடிப்பதில் தொடர்ந்து முயன்று வருகிறார்.
# கோல் கும்பாஸ் விரைவுவண்டி

16535/16536 எண் கொண்ட **கோல் கும்பாஸ் விரைவுவண்டி**, இந்திய இரயில்வேயினால் இயக்கப்படுகிறது. இது சோலாப்பூர் முதல் மைசூர் வரை சென்று திரும்பும். மொத்தமாக 965 கி.மீ. தொலைவை 21 மணி 10 நிமிடங்களில் கடக்கிறது.  

## வழித்தடம்
- சோலாப்பூர்
- ஹோட்கி
- பிஜாப்பூர்
- பாகேவாடி
- அல்மட்டி
- பாகல்கோட்
- குளேடகுட்டா
- பதாமி
- ஹோலே அலுர்
- கதக்
- அண்ணிகேரி
- ஹுப்பள்ளி சந்திப்பு
- ஆவேரி
- ராணேபென்னுர்
- ஹரிஹர்
- தாவண்கரே
- சிகஜஜுர்
- பிருர்
- அரசிகேரே
- தும்கூர்
- யஸ்வந்தபூர்
- பெங்களூர்
- கேனகிரி
- ராமநகர்
- சன்னபட்டணா
- மட்டுர்
- மண்டியா
- பாண்டவபுரா
- மைசூர் சந்திப்பு

## இணைப்புகள்
- வழித்தட விவரங்கள்
# நீல அறை (பிக்காசோ)


**நீல அறை** என்பது, 1901ல் பாப்லோ பிக்காசோவினால் வரையப்பட்ட ஓவியம் ஆகும். இது அவரது நீலக் காலத்தைச் சேர்ந்தது.  

## ஓவியத்தின் தன்மைகள்
இவ்வோவியத்தில், பிக்காசோவின் நீலக்காலப் பாணி முழுமையான வளர்ச்சியைப் பெற்றிருப்பதைக் காணலாம். நீல அறை ஓவியத்தில் பயன்படுத்தியுள்ள குளிர்ச்சியான சாயைகளும், இயற்கை ஒளியின் வலுவான பயன்பாடும் இவ்வோவியத்தில் குளித்துக்கொண்டிருக்கும் இளம் பெண்ணைப் பார்வையாளர்கள் பார்க்கத் தூண்டுகின்றன. இந்த ஓவியம் திட்டுத்திட்டாகவும், ஓரளவு தெளிவற்றதாகவும் காணப்பட்டாலும், எடுபொருளும், காட்சியும் அடையாளம் காணக்கூடியவையாக உள்ளன. பெண்ணின் உருவமும் பின்னணியும் பிக்காசோவின் நீலக்கால ஓவியங்களில் காணப்படும் வழமையான அம்சங்கள் ஆகும்.  

## மறைந்திருக்கும் ஓவியம்
எக்சுக் கதிர்த் தொழில்நுட்பத்தைப் பயன்படுத்தி இவ்வோவியத்தை ஆய்வு செய்த வரலாற்றாளர்களும், அறிவியலாளர்களும் சேர்ந்த குழுவொன்று இவ்வோவியத்தின் கீழ் இன்னொரு ஓவியம் இருப்பதைக் கண்டறிந்துள்ளனர். இவ்வாறு மறைந்துள்ள ஓவியத்தில் ஒரு வயதான மனிதன் தனது தலையைக் கையில் தாங்கியபடி இருக்கும் உருவம் உள்ளது.  

பிக்காசோ ஒரு ஓவியத்தின்மீது இன்னொரு ஓவியம் வரைந்ததற்கான காரணம் குறித்து ஆய்வாளர்கள் ஆராய்ந்துள்ளனர். நீலக் காலத்தில் பிக்காசோவின் வாழ்க்கையை ஆராய்ந்த இவர்கள், அக்காலத்தில், ஓவியம் வரைவதற்கான கன்வசு போன்றவற்றை வாங்குவதற்குப் பணம் இல்லாத நிலையில் பிக்காசோ இருந்தார் என்கின்றனர். தெருவில் செல்லும் சாதாரண மனிதர்களை இவர் வரைந்ததனால் அவற்றை வாங்குவதற்கு எவரும் முன்வரவில்லை. இதனால், ஏற்கெனவே வரைந்த ஓவியங்களின்மீதே புதிய ஓவியங்களை அவர் வரைந்ததாகக் கருதப்படுகிறது.
# கோரி கிரீக் கடல் எல்லைக் கோடு

கடல் பகுதியில் கோரி கிரீக் கடல் எல்லைக் கோடு. (பச்சை நிறக்கோடு வரை தனது எல்லை பாகிஸ்தான் கூறி பிரச்சனையாக்கும் பகுதி)]]  
மாநிலத்தின் கட்ச் பாலைவனம், 1909]]  

**கோரி கிரீக் கடல் எல்லைக் கோடு** (Kori Creek), குசராத்து மாநிலத்தின் கட்ச் வளைகுடாவில் அமைந்த இந்தியா – பாகிஸ்தான் நாட்டை பிரிக்கும் பன்னாட்டுக் கடல் எல்லைக் கோடாகும். இந்திய விடுதலைக்கு முன்னர், சிந்து பகுதி மற்றும் கட்ச் பகுதியினை ஆண்ட சுதேசி சமஸ்தான அரசர்களின் கோரிக்கையின்படி, சர் கிரீக் என்ற ஆங்கிலேயர் இவ்வெல்லைக் கோட்டை வகுத்தார். ஆனால் பாகிஸ்தான் இந்த கடல் எல்லைக் கோட்டை ஏற்றுக் கொள்ளாது இந்தியாவுடன் தொடர்ந்து சர்ச்சை புரிந்து வருகிறது.
# ரோமஹர்சணர்

**ரோமஹர்சணர்** (**Romaharsana**) என்பது காரணப் பெயர். இவரின் உடல் முழுதும் ரோமங்கள் இருக்கும். அந்த ரோமங்கள் இவர் நடக்கும்பொழுது சிலிர்த்து குத்திட்டு நிற்கும். இதனால் *ரோமம் ஹர்ஷணம்* ஆகி நிற்பதால் ரோம ஹர்ஷணர் என அழைக்கப்பட்டார். ரோமஹர்சனர், வேத வியாசரின் சீடர் ஆவார்.  

இவரது மகன் உக்கிரசிரவஸ் ஆவார். ரோமஹர்ஷணர், பிராமணத் தாய்க்கும் சத்திரியத் தந்தைக்கும் வருணக் கலப்பில் பிறந்தவர் என்பதால் சூதர் என்று அழைக்கப்பட்டவர். இவரே புராணங்களைச் சொல்லும் பௌராணிகராக இருந்தார். வேதம் கற்று பிராமணத்துவம் அடைந்திருந்தாலும் சூதர் என்ற பெயரே இருந்தது.  

நைமிசாரண்யத்தில் பல மகரிஷிகள் கூடியிருந்த அவைக்கு வந்த பலராமரை அனைவரும் தங்கள் இருக்கையிலிருந்து எழுந்து மரியாதை செய்த நேரத்தில், ரோமஹர்சனர் மட்டும் இருக்கையில் அமர்ந்த கொண்டே பலராமருக்கு மரியாதை தராத காரணத்தினால், பலராமரால் கொல்லப்பட்டார்.  

## இதனையும் காண்க
- உக்கிரசிரவஸ்
- சூதர்
# பொன்பரப்பி குடிக்காடு கிராமம்


**பொன்பரப்பி குடிக்காடு கிராமம்** தமிழ்நாட்டின் அரியலூர் மாவட்டத்திலுள்ள செந்துறை ஊராட்சி ஒன்றியத்துக்குட்பட்ட ஊராட்சியும் செந்துறை வட்டத்துக்குட்பட்ட வருவாய் கிராமமும் ஆகும்.  

## பெயர்க்காரணம்

சோழர்கள் காலத்திற்கு பிறகு 18ம் நூற்றாண்டுகளில் இந்த ஊரில் 'பொன்பரப்பியனான வனகோபரன்'என்னும் சோழர்கள் பரம்பரையிலிருந்து வந்து ஆட்சி செய்து வந்த சிற்றரசன் நினைவாக 'பொன்பரப்பி' என்றும், 'சோழ மன்னர்களால் குடியமர்த்தப்பட்ட சோழப்பரம்பரையினர்கள் வாழும் பகுதி' என்ற பொருளில் குடிக்காடு என்றும் இவ்வூரின் பெயர் அமைந்துள்ளது.  

## பள்ளிகள்
பொன்பரப்பி குடிக்காடு கிராத்தில் ஒரு மேல்நிலை பள்ளியும், இரண்டு தொடக்கநிலைப் பள்ளிகளும் அமைந்துள்ளன.  

## கோவில்கள்
இக்கிராமத்தில் 10க்கும் மேற்பட்ட கோவில்கள் உள்ளன. அவற்றில் மிகப்பழமையானது பொன்பரப்பி சொர்ண்புரீஸ்வரர் சிவாலயமாகும்.  
பொன்பரப்பி சொர்ண்புரீஸ்வரர் சிவாலயம் காலத்தால் மிகவும் தொன்மை வாய்ந்தது. இது இராஜேந்திர சோழன் காலத்தில் கட்டபட்டக் கோவில்.  

பொன்பரப்பி -குடிக்காடு கிராமத்திலிருந்து சேடகுடிக்காடு என்ற கிராமத்திற்கு செல்லும் வழியில் குட்டையபட்டி என்னுமிடத்தில் *காத்தியாயி அல்லது காத்தாயி அம்மன் திருக்கோவில் உள்ளது. இக்கோவில் சோழர்கள் ஆட்சி காலத்தில் உள்ளூர் மக்களால் கட்டப்பட்டக் கோவில். கி.பி. 1535ம் ஆண்டு காத்தியாயி அம்மன் திருக்கோவில் பொன்பரப்பி குடிக்காடு கிராமத்தில் நிறுவபட்டு இன்று அக்கோவில் *புதுபிக்கும் பணியில் தன்னை ஈடுபடுத்திகொண்டுள்ளது.
# மே 1923 எயார் யூனியன் பார்மன் கோலியாத் மோதல்



**மே 1923 எயார் யூனியன் பார்மன் கோலியாத் மோதல்** *(May 1923 Air Union Farman Goliath crash)* என்பது 1923ஆம் ஆண்டு மே மாதம் 14 ஆம் திகதி அன்று பிரான்சின் ஏர் யூனியன் நிறுவனத்திற்குச் சொந்தமான பார்மன் எஃப். 6 கோலியாத் வானூர்தி அதன் வலதுபக்க இறக்கை பழுதடைந்த காரணத்தால் விபத்துக்குள்ளான நிகழ்வைக் குறிக்கும். இவ்விபத்தில் நான்கு பயணிகளும் இரண்டு வானூர்தி ஊழியர்களும் உட்பட வானூர்தியில் பயணித்த மொத்த ஆறு பேரும் உயிரிழந்தனர். பிரான்சிலுள்ள சாமேயில், மோன்சுர்ஸ் என்ற இடத்தில் இந்த விபத்து நிகழ்ந்தது.  

## வானூர்தி
சம்பந்தப்பட்ட வானூர்தி பார்மன் எப்.60 கோலியாத் எப்-ஏஇபிஒய், சி/என் 3 ஆகும். இந்த வானூர்தி 1922 இல் ஏப்ரலில் காம்பாக்னி டெஸ் மெசேஜரீஸ் எயர் லைன்சுடன் சேவையில் இனைந்து, 1923 சனவரியில் எயர் யூனியனுக்குச் சென்றது.  

## பலியானோர் விவரம்
விபத்தில் உயிரிழந்த நாட்டவர்கள்:-  
| தேசியம் | வானூர்தி ஊழியர் | பயணிகள் | மொத்தம் |  |
| --- | --- | --- | --- | --- |
| 2 | 1 | 3 |  |  |
| – | 2 | 2 |  |  |
| – | 1 | 1 |  |  |
| **மொத்தம்** | 2 | 4 | 6 | } |
# 1924 இம்ப்ரியல் எயார்வேஸ் டி கவிலாண்ட் டிஎச்.34 மோதல்


**இம்ப்ரியல் தே கேவிலேண்ட் டிஎச்.34 விமான விமத்து** (*1924 Imperial Airways de Havilland DH.34 crash*) என்பது 1924 டிசம்பர் 24 அன்று விபத்துக்கு உள்ளான ஒரு வானூர்தி ஆகும். இது இங்கிலாந்தின் புர்லேயில் உள்ள சர்ரே எனும் இடத்தில் விபத்துக்குள்ளானது. இந்த விபத்தில் ஒரு விமானியோடு 7 பயணிகளும் பலியானார்கள். இந்த விபத்துக்கான காரணம் இதுவரை அறியப்படவில்லை.  

## வானூர்தி
தெ கேவிலாண்ட் டிஎச்.34 வானூர்தி, 1922 ஆம் ஆண்டு மார்ச்சு 6 ஆம் திகதி தனது முதல் சேவையை தொடங்கியது. இது எர் குழுவுக்கு சொந்தமாக இருந்தது. டைம்லர் லிமிட்டெட் நியமத்தில் குத்தகைக்கு விடப்பட்டன, பின்னர் 1924 மார்ச்சு சில் இம்ப்ரியல் எயார்வேசு வானூர்தி நிறுவனம் சொந்தமாக நிறுவியது.  

## உயிரிழப்புக்கள்
விபத்தில் உயிரிழந்தவர்கள்:-  
| தேசியம் | வானூர்தி குழு | பயணிகள் | மொத்தம் |  |
| --- | --- | --- | --- | --- |
| ஆங்கிலேயர் | 1 | 5 | 6 |  |
| பிரேசிலியர் | – | 1 | 1 |  |
| சிலியர் | – | 1 | 1 |  |
| **மொத்தம்** | 1 | 7 | 8 | } |
## நினைவுச் சின்னம்
விபத்தில் இறந்தவர்களின் நினைவாக கிங்ஸ்டவுன் அவென்யூவில் ஒரு நினைவு தகடு மற்றும் சிலுவை வைக்கப்பட்டது.
# ஆகஸ்டு 1926 ஏர் யூனியன் பிலெரியெட் 155 மோதல்



1926 ஆகத்து 18 ஆம் திகதி அன்று, **ஏர் யூனியன் பிலெரியெட் 155**(*Air Union Blériot 155*) வகை வானூர்தி ஒன்று மோசமான வானிலை காரணமாக உடனடியாக தரையிறங்க முற்பட்டபோது இங்கிலாந்து, அல்டிங்டன், கென்ட் என்னுமிடத்தில் இயந்திர தோல்வியில் ஒரு கல்லூரி பண்ணையில் மோதி விபத்துக்குள்ளானதில், 3 பேர் கொல்லப்பட்டனர் 12 பேர்கள் காயங்களோடு உயிர் தப்பினர். இந்த பயணத்தின்போது,பயணிகள் 13 பேரும்,விமான ஊழியர்கள் இருவரும் இருந்தனர்.இவ்விபத்தில் ஒரு விமானி, விபத்து நடந்த மறுநாள் பலியானாரென்று மூலத்தில் உள்ளது.  

## ஆகாய வானூர்தி
ஏர் யூனியன் பிலெரியெட் 155, பதிவு எண்:(F-AIEB) வில்பர் ரைட் சி/என் 2(C/N 2) என பெயருடைய இந்த வானூர்தி 1926 சூன் 27ம் திகதி ஏர் யூனியன் நிறுவனத்தால் பதிவுசெய்யப்பட்டு,47¼ மணி நேரமே பறந்து விபத்துக்குள்ளானதாக மூலத்தகவல்.  

## பாதித்தவர்கள்
| தேசியம் | உழியர்கள் | பயணிகள் | இறப்பு | காயங்கள் |  |
| --- | --- | --- | --- | --- | --- |
| அமெரிக்கர் | – | 8 | 1 | 7 |  |
| இங்கிலாந்தியர் | – | 4 | – | 4 |  |
| பிரான்சுகாரர் | 2 | – | 1 | 1 |  |
| இத்தாலியர் | – | 1 | 1 | – |  |
| **மொத்தம்** | 2 | 13 | 3 | 12 | } |
# கடப்பு உறவு

கணிதத்தில் *X* கணத்தின் மீது வரையறுக்கப்பட்ட ஒரு ஈருறுப்பு உறவு *R* ஒரு **கடப்பு உறவு** (*transitive relation*) எனில், *R* இன் கீழ் அக்கணத்திலுள்ள ஒரு உறுப்பு *a* ஆனது *b* உடன் தொடர்புள்ளதாகவும், *b* ஆனது *c* உடன் தொடர்புள்ளதாகவும் இருந்தால், *a* ஆனது *c* உடன் தொடர்பு கொண்டிருக்கும். பகுதி வரிசை உறவுகளுக்கும், சமான உறவுகளுக்கும் கடப்புத்தன்மை முக்கியமான பண்பு ஆகும்.  

## வரையறை
கணக்கோட்டின்படி, கடப்புறவின் வரையறை:  
:<math>\forall a,b,c \in X: (aRb \wedge bRc) \Rightarrow aRc</math>  

## எடுத்துக்காட்டுகள்

"விடப் பெரியது," "குறைந்தபட்சப் பெரியது," "விடச் சிறியது," "சமம்" ஆகியவை கடப்புறவுகள்:  

: A &gt; B, B &gt; C எனில், A &gt; C  
: A &ge; B, B &ge; C எனில், A &ge; C  
: A &lt; B, B &lt; C எனில், A &lt; C  
: A &le; B, B &le; C எனில், A &le; C  
: A = B, B = C எனில், A = C.  

"உட்கணம்," "வகுக்கும்," என்பவையும் கடப்புறவுக்கு எடுத்துக்காட்டுகளாகும்.  

## பண்புகள்

### அடைவுப் பண்புகள்
- ஒரு கடப்புறவின் மறுதலையும் கடப்புறவாக இருக்கும்.
எடுத்துக்காட்டாக,  

கடப்புறவு *விடப் பெரியது* என்பதன் மறுதலை *விடச் சிறியது* ஆகும். இதுவும் ஒரு கடப்பு உறவு.  

- இரு கடப்புறவுகளின் வெட்டு, எப்போதும் ஒரு கடப்புறவாகவே இருக்கும்.

:&ge; , &le; ஆகிய இரு கடப்புறவுகளின் வெட்டாக அமையும் உறவு *=* ஆகும். இதுவும் ஒரு கடப்புறவே.  

- இரு கடப்புறவுகளின் ஒன்றிப்பும் ஒரு கடப்புறவாகும்.
- ஒரு கடப்புறவின் நிரப்பியாக அமையும் உறவு கடப்புறவாக இருக்காது.

எடுத்துக்காட்டாக, "சமம்" ஒரு கடப்புறவு. இதன் நிரப்பியான "சமமல்ல" என்பது கடப்புறவு இல்லை. (அதிகபட்சமாக ஒரு உறுப்பு கொண்டுள்ள கணத்தில் மட்டும் இது கடப்புறவாக இருக்கும்).  

### பிற பண்புகள்
எதிர்வு உறவாக இல்லாமல் இருந்தால், இருந்தால் மட்டுமே ஒரு கடப்பு உறவு, சமச்சீர்மையற்றதாக இருக்க முடியும்.  

## கடப்பு உறவுகளின் எண்ணிக்கை
ஒரு முடிவுறு கணத்தின் மீது வரையறுக்கப்படக்கூடிய கடப்பு உறவுகளின் எண்ணிக்கையைக் கணக்கிடக்கூடிய பொது வாய்ப்பாடுகள் இல்லை . எனினும், எதிர்வு-சமச்சீர்-கடப்பு உறவுகள் (சமான உறவுகள்) – , சமச்சீர்-கடப்பு உறவுகள் சமச்சீர்-கடப்பு-எதிர்சமச்சீர் உறவுகள் முழு-கடப்பு-எதிர்சமச்சீர் உறவுகள் ஆகியவற்றின் எண்ணிக்கையைக் காணும் வாய்ப்பாடு உள்ளது.
# ஸ்டீபான் ஸ்கூஸ்டர்



**ஸ்டீபான் ஸ்கூஸ்டர்** (Stefan Schuster) ஜெர்மனி நாட்டைச் சேர்ந்த உயிரியலாளர் ஆவார். இவர் தன் உயிரியற்பியல் ஆய்வுப் படிப்பை 1981-1986 வரை பேராசிரியர் ரீன்ஹார்ட் ஹென்ரிக்கின் மேற்பார்வையில் ஹம்போல்ட் பல்கலைக்கழகம், பெர்லினில் (ஜெர்மனி) படித்தார். 1988 ஆம் ஆண்டில், அவர் அந்த பல்கலைக்கழகத்தில் முனைவர் பட்டம் பெற்றார்.  

## பணி
அவர் ஜெர்மனி, பிரான்ஸ், நெதர்லாந்து மற்றும் ஸ்லோவேனியா நாடுகளில் முனைவராக பணியாற்றினார்.  

2003 ஆம் ஆண்டு முதல், அவர் பிரெடெரிக் ஷில்லர் பல்கலைக்கழகம், ஜெனா (ஜெர்மனி) இல் உயிர் தகவலியல் பேராசிரியராக உள்ளார்.  

அவர் தத்துவார்த்த உயிரியல் துறையில் ஆராய்ச்சி மேற்கொள்கிறார். அவரின் முக்கிய சாதனை அடிப்படை முறைகளில் உயிர்வேதியியல் பாதைகளை விவரித்தது. அவரது ஆராய்ச்சி தலைப்புகள் பின்வருமாறு:  
- அமைப்பு உயிரியல்
- உயிர்வேதியியல் அமைப்புகள் பிணைய பகுப்பாய்வு
- பரிணாம கேம் தியரி
- உயிர்வேதியியல் கட்டுப்பாடு பகுப்பாய்வு
- உயிரியல் ஏற்றத்தாழ்வுகள்

## மேற்கோள்
# மாலத்தீவின் ருஃபியா



**ருஃபியா** (*rufiyaa*, திவெயி: ) மாலத்தீவுகளின் அலுவல்முறை நாணயமாகும். அமெரிக்க டாலருக்கு நிகரான மாற்று வீதத்தையும் நாணயங்களை வெளியிடுவதையும் மாலத்தீவுகள் நிதிய ஆணையம் மேற்கொள்கின்றது. ருபியாவைக் குறிக்க பெரும்பாலும் MRF அல்லது Rf பயன்படுத்தப்படுகின்றது. இதற்கான ஐ.எசு.ஓ 4217 குறியீடு MVR ஆகும். ருபியா 100 *லாரி*களாகப் பிரிக்கப்பட்டுள்ளது. "ருஃபியா" என்ற சொல் இந்திச் சொல் ருப்யா (रुपया)விலிருந்து வந்துள்ளது. 10 ஏப்ரல் 2011 நிலவரப்படி, ஒரு அமெரிக்க டாலருக்கான மத்திய மாற்று வீதம் 12.85 ருபியாக்களாகும். இதிலிருந்து ±20% வரை வேறுபடலாம்; அதாவது 10.28 ருபியாக்களிலிருந்து 15.42 ருபியாக்கள் வரை.  

## மேற்சான்றுகள்
# ஒரு பக்க - மறு பக்க மாற்றியம்



**ஒருபக்க - எதிர்ப் பக்க மாற்றியம்** *(Cis–trans isomerism)* என்பது கரிம வேதியியலில் வடிவ மாற்றியம், அமைப்பு மாற்றியம் மற்றும் சிஸ்-டிரான்சு மாற்றியம் என்ற பெயர்களாலும் அழைக்கப்படுகிறது. சிஸ் மற்றும் டிரான்ஸ் என்பவை இலத்தீன் மொழியிலிருந்து பெறப்பட்ட சொற்களாகும். சிஸ் என்ற முன்னொட்டு வேதியியலில் வேதி வினைக்குழுக்கள் கார்பன் சங்கிலியின் ஒரே பக்கத்தில் இடம்பெற்றுள்ளன என்பதைக் குறிக்கிறது. எனவே இதனை **ஒருபக்க** மாற்றியம் என்கிறார்கள். அதேபோல டிரான்ஸ் என்ற முன்னொட்டு வேதி வினைக்குழுக்கள் கார்பன் சங்கிலியின் எதிர் பக்கங்களில் இடம்பெற்றுள்ளன என்பதைக் குறிக்கிறது. இத்தகைய மாற்றியத்தை **எதிர்ப்பக்க** மாற்றியம் என்கிறார்கள்.
# தையோகார்பனேட்டு

**தையோகார்பனேட்டு** *(Thiocarbonate)* என்பவை CS<sub>3-x</sub>O<sub>x</sub><sup>2−</sup> (x = 0, 1, or 2) என்ற பொது வேதி வாய்ப்பாடு கொண்ட எதிர்மின் அயனிகளின் குடும்பத்தைப்பற்றி விவரிப்பவையாகும். இவ்வெதிர்மின் அயனிகளின் கட்டமைப்பை ஒத்த கரிமச்சேர்மங்கள் யாவும் தையோகார்பனேட்டுகள் எனப்படுகின்றன.  

கார்பனேட்டு ஈரெதிர்மின் அயனிகளைப் போல தையோகார்பனேட்டுகள் கார்பன் மையங்களைக் கொண்ட சமதளங்களாகும். கார்பன் முதல் கந்தகம் அல்லது ஆக்சிசன் வரையிலான இவற்றின் சராசரி பிணைப்பு வரிசை 1.33 ஆகும். மேலும், இவற்றின் புரோட்டானேற்றம் தொடர்பான சிறப்புக் குறிப்புகள் வழக்கம் போல ஏதுமில்லை. தையோகார்பனேட்டுகள் நல்ல மின்னணு மிகுபொருட்களாகவும் நல்ல ஈனிகளாகவும் செயல்படுகின்றன.  

## ஒருதையோகார்பனேட்டு

CO<sub>2</sub>S<sup>2−</sup> என்ற வாய்ப்பாடு கொண்ட ஈரெதிர்மின் அயனிகள் ஒருதையோகார்பனேட்டுகள் எனப்படுகின்றன.இவை C2v சீரொழுங்குடன் காணப்படுகின்றன. தையோபாசுசீனை நீராற்பகுத்து அல்லது கார்பனைல் சல்பைடுடன் ஒரு காரத்தைச் சேர்த்து வினைபுரியச் செய்யும் போது ஒருதையோகார்பனேட்டு தோன்றுகிறது.  

:COS + 2 NaOH → Na<sub>2</sub>CO<sub>2</sub>S + H<sub>2</sub>O  

## இருதையோகார்பனேட்டு

COS<sub>2</sub><sup>2−</sup> என்ற வாய்ப்பாடு கொண்ட ஈரெதிர்மின் அயனிகள் இருதையோகார்பனேட்டுகள் எனப்படுகின்றன. இவையும் C2v சீரொழுங்குடன் காணப்படுகின்றன. கார்பன் இருசல்பைடுடன் ஒரு காரத்தின் நீர்க்கரைசலை வினைபுரியச் செய்யும் போது இருதையோகார்பனேட்டுகள் தோன்றுகின்றன.  

:CS<sub>2</sub> + 2 NaOH → Na<sub>2</sub>COS<sub>2</sub> + H<sub>2</sub>O  

அனேகமாக பெரும்பாலான முக்கிய இருதையோகார்பனேட்டுகள் யாவும் கரிமச் சேர்மங்களின் வழிப்பொருட்களாகவே உள்ளன. சேந்தேட்டுகள் என்பவை கரிமகந்தகச் சேர்மங்களாகும். இவற்றை கார்பன் இருசல்பைடுடன் ஆல்காக்சைடுகளை வினைபுரியச் செய்வதன் மூலமாகத் தயாரிக்கலாம்.  
(RS)<sub>2</sub>CO என்ற வாய்ப்பாட்டைக் கொண்ட நடுநிலை இருதையோகார்பனேட்டுகளும் அறியப்படுகின்றன. இவை பெரும்பாலும் அவற்றுடன் தொடர்புடைய முத்தையோகார்பனேட்டுகளை நீராற்பகுப்பு செய்து தயாரிக்கப்படுகின்றன.உதாரணம்: நான்குதையாபென்டலீன்டையோனில் இரண்டு இருதையோகார்பனேட்டு குழுக்கள் உள்ளன.  

## முத்தையோகார்பனேட்டு

CS<sub>3</sub><sup>2−</sup> என்ற வாய்ப்பாடு கொண்ட ஈரெதிர்மின் அயனி முத்தையோகார்பனேட்டு எனப்படுகிறது. இது D3h சீரொழுங்குடன் காணப்படுகின்றன. ஆதார கந்தகத்துடன் கார்பன் இருசல்பைடு சேர்த்து வினைபுரியச் செய்வதன் மூலம் இதைத் தயாரிக்கலாம்:  

:CS<sub>2</sub> + 2 NaSH → Na<sub>2</sub>CS<sub>3</sub> + H<sub>2</sub>S  

## பெர்தையோகார்பனேட்டு
CS<sub>4</sub><sup>2−</sup> என்ற வாய்ப்பாடு கொண்ட ஈரெதிர்மின் அயனி பெர்தையோகார்பனேட்டு எனப்படுகிறது. முத்தையோகார்பனேட்டுடன் கந்தகத்தைச் சேர்ப்பதன் மூலம் இதைத் தயாரிக்கலாம். இச்சேர்மத்தில் ஒரு கந்தகம் - கந்தகம் பிணைப்பு காணப்படுகிறது.  

பெர்தையோகார்பானிக் அமிலம் அல்லது நான்குதையோகார்பானிக் அமிலம் , சிஏஎசு எண்#13074-70-9[4])) இதுவரையில் தூய்மையான நிலையில் தொகுக்கப்பட்டதில்லை ஆனால், அடர் பழுப்புநிற கரைசலாகத் தயாரிக்கப்பட்டுள்ளது.
# கட்ச்சு கோரி


**கோரி** (*kori*) 1948ஆம் ஆண்டு வரை கட்ச் பகுதியில் (கட்ச்சு இராச்சியம், ஜூனாகத் இராச்சியம் , நவநகர் இராச்சியம், போர்பந்தர் இராச்சியங்களில்) புழங்கிய நாணயம் ஆகும். 4.73 கிராம் கொண்ட இந்த நாணயம் வெள்ளியில் பதிப்பிக்கப்பட்டது. பெரும்பாலும் கட்ச் மன்னராட்சியில் 1617 முதல் 1947 வரை பதிப்பிக்கப்பட்டு வந்தது.  

இது மேலும் 24 *டோக்டா*க்களாக (ஒருமை *டோக்டொ* ) பிரிக்கப்பட்டிருந்தது. ஒவ்வொரு டோக்டொவும் 2 *டிராம்பியோ*.க்களாகும் உலோக நாணயங்கள் மட்டுமே வெளியிடப்பட்டன. பயனில் இருந்த மற்ற செப்பு நாணயங்கள் *தப்பு* , *திங்லோ* ஆகும். விடுதலைக்குப் பிறகு கோரி ரூபாயால் ஒரு ரூபாய்க்கு = 3½ கோரி வீதத்தில் மாற்றப்பட்டது.  

1 கோரி = 2 அட்லினோ = 4 பயாலோ = 8 தாபு = 16 திங்லோ = 24 டோக்டா = 48 டிராம்பியோ = 96 பாபுகியா  

## உசாச்சான்றுகள்

-
# இரும்புத் தாது உற்பத்தி செய்யும் நாடுகளின் பட்டியல்


**இரும்புத் தாது உற்பத்தி செய்யும் நாடுகளின் பட்டியல்** *(List of countries by iron ore production)* என்ற இப்பட்டியல் [[ஐக்கிய அமெரிக்கா|அமெரிக்க புவியியல் அளவைத் துறையின் தரவுகளின் அடிப்படையில் தயாரிக்கப்பட்டுள்ளது.  

## இரும்புத் தாது
| தரம் | நாடு | இரும்புத் தாது உற்பத்தி
(ஆயிரம் டன்கள்) | ஆண்டு |
| --- | --- | --- | --- |
| உலகம் | 3,220,000 | 2014 |  |
| 1 | சீன மக்கள் குடியரசு | 1,500,000 | 2014 |
| 2 | ஆத்திரேலியா | 660,000 | 2014 |
| 3 | பிரேசில் | 320,000 | 2014 |
| 4 | இந்தியா | 150,000 | 2014 |
| 5 | உருசியா | 105,000 | 2014 |
| 6 | உக்ரைன் | 82,000 | 2014 |
| 7 | தென்னாப்பிரிக்கா | 78,000 | 2014 |
| 8 | அமெரிக்க ஐக்கிய நாடு | 58,000 | 2014 |
| 9 | ஈரான் | 45,000 | 2014 |
| 10 | கனடா | 41,000 | 2014 |
| 11 | வெனிசுவேலா | 30,000 | 2013 |
| 12= | சுவீடன் | 26,000 | 2014 |
| 12= | கசக்ஸ்தான் | 26,000 | 2014 |
| 14 | மெக்சிக்கோ | 14,482 | 2011 |
| 15 | சிலி | 12,624 | 2011 |
| 16 | மூரித்தானியா | 12,000 | 2011 |
| 17 | பெரு | 10,459 | 2011 |
| 18 | மலேசியா | 7,696 | 2011 |
| 19 | வடகொரியா | 5,300 | 2011 |
| 20 | துருக்கி | 4,500 | 2011 |
| 21 | மங்கோலியா | 3,000 | 2011 |
| 22 | நியூசிலாந்து | 2,300 | 2011 |
| 23 | ஆஸ்திரியா | 2,050 | 2011 |
| 24 | பொசுனியா எர்செகோவினா | 1,850 | 2011 |
| 25 | அல்சீரியா | 1,500 | 2011 |
| 26 | கிரேக்கம் (நாடு) | 1,200 | 2011 |
| 27 | தாய்லாந்து | 1,000 | 2011 |
| 28 | வியட்நாம் | 1,000 | 2011 |
| 29 | நோர்வே | 700 | 2011 |
| 30 | தென் கொரியா | 510 | 2011 |
| 31 | ஜெர்மனி | 400 | 2011 |
| 32 | எகிப்து | 300 | 2011 |
| 33 | பாக்கித்தான் | 300 | 2011 |
| 34 | துனீசியா | 175 | 2011 |
| 35 | கொலொம்பியா | 174 | 2011 |
| 36 | அசர்பைஜான் | 60 | 2011 |
| 37 | இந்தோனேசியா | 46 | 2011 |
| 38 | மொரோக்கோ | 45 | 2011 |
| 39 | போர்த்துகல் | 14 | 2011 |
| 40 | கென்யா | 11 | 2011 |
| பிற நாடுகள் | <10 or 0 |  |  |

## வார்ப்பு இரும்பு உற்பத்தி
வார்ப்பு இரும்பு உற்பத்தி செய்யும் நாடுகளின் இப்பட்டியல் 1980 முதல் 2013 வரையில் காணப்பட்ட உலக எஃகு குழுமத் தரவுகளின் அடிப்படையில் தயாரிக்கப்பட்டுள்ளது.  

**'''இரும்புத் தாது உற்பத்தி (மில்லியன் மெட்ரிக் டன்கள்):'''**

| தரம் | நாடு | 1980 | 2013 |
| --- | --- | --- | --- |
| உலகம் | 506 | 1,168 |  |
| 1 | சீன மக்கள் குடியரசு | 38 | 709 |
| 2 | ஜப்பான் | 87 | 84 |
| 3 | உருசியா | n/a | 50 |
| 4 | இந்தியா | 8.5 | 50 |
| 5 | தென் கொரியா | 5.6 | 41 |
| 6 | அமெரிக்க ஐக்கிய நாடு | 62 | 30 |
| 7 | உக்ரைன் | n/a | 29 |
| 8 | செருமனி | 36 | 27 |
| 9 | பிரேசில் | 13 | 26 |
| 10 | சீனக் குடியரசு | 1.7 | 13.3 |
| 11 | ஐக்கிய இராச்சியம் | 6.2 | 9.4 |
| 12 | துருக்கி | 2 | 9 |
| பிற நாடுகள் | 246 | 91 |  |
# ஸ்ரீ சங்கரா கலை மற்றும் அறிவியல் கல்லூரி



**ஸ்ரீ சங்கரா கலை மற்றும் அறிவியல் கல்லூரி** (*Sri Sankara Arts and Science college*) சென்னை பல்கலைக்கழகத்துடன் இணைப்புப் பெற்ற கல்லூரியாகும். காஞ்சிபுரம் மாவட்டம், ஏனாத்தூர் கிராமப் பகுதியில் இக்கல்லூரி அமைந்துள்ளது. ஒரு சுயநிதிக் கல்லூரியான இதில், ஆடவர், பெண்டிரென இருபாலர்கள் இணைந்தும், சில துறைகளில் இருபாலர் அல்லாத வகையிலும், பயிலும் வகுப்பறைகள் அமையப்பெற்றுள்ளது. தற்போது தன்னாட்சித் தரம் பெற்றுச் செயல்படும் இக்கல்லூரி, ஐ.எஸ்.ஓ 9001:2000 தரச்சான்று பெற்ற, காஞ்சி காமகோட்டிபீட அறக்கட்டளையின் ஒரு கல்வி நிறுவனமாகும்.  

## துவக்கம்
ஸ்ரீ சங்கர கலை மற்றும் அறிவியல் கல்லூரி காஞ்சி சங்கரமடம் கல்வி அறக்கட்டளையின் கீழ் 1991 ஆம் ஆண்டு துவக்கப்பட்டது. இக்கல்லூரி தமிழ் மொழி பாடத்திட்டத்தில் பற்றுகொண்ட கல்லூரியாகும்.  

## அமைவிடம்
இக்கல்லூரி காஞ்சிபுரத்திலிருந்து 4 கி.மீ. தொலைவிலும், சென்னையிலிருந்து 76 கி.மீ. தொலைவிலும் ஏனாத்தூர் என்ற இடத்தில் அமைந்துள்ளது.  

## உள்கட்டமைப்பு வசதிகள்
கல்லூரியில் நூலகம், ஆய்வகம், ஆடிட்டோரியம், கருத்தரங்கம், உணவுக்கூடம், உள்விளையாட்டு அரங்கம், வெளிவிளையாட்டு அரங்கம் மற்றும் இருபாலருக்கும் தனித்தனியாக விடுதி வசதிகள் உள்ளன.
# தேசிய கண் கொடை நாள் (இந்தியா)


இந்தியாவின் **தேசிய கண் கொடை நாள்** (*National Eye Donation Day*) ஒவ்வொரு ஆண்டும் செப்டம்பர் 8-ஆம் நாள் கடைப்பிடிக்கபட்டு வருகிறது. இந்நிகழ்வு இருவாரக் கொண்டாட்டமாக ஆகத்து 25 இல் ஆரம்பித்து செப்டம்பர் 8 இல் முடிவடைகிறது. இக்காலகட்டத்தில் கண் கொடை சிறப்புகள் பற்றிய பரப்புரைகள், பொதுக்கூட்டம், கருத்தரங்கு முகாம்கள் நடத்தபடுவதோடு, பொதுமக்களுக்கு கண் தானம் பற்றிய விழிப்புணர்வு ஏற்படுத்தும் வகையிலும், ஊக்கம் தரும் வகையிலும், இந்திய அரசு சார்பில் கலைநிகழ்ச்சிகள் நடத்தப்படுகிறது.  

உலகம் முழுவதும் 3 கோடியே 70 லட்சம் மக்கள் பார்வையற்றோர் இருப்பதாக கண்டறியப்பட்டுள்ளது. அதில் ஒரு கோடியே 50 லட்சம் பேர் இந்தியாவில் உள்ளனர். இதில், 26 விழுக்காடு குழந்தைகள். 75 சதவீதம் பார்வை இழப்பைத் தடுக்கக்கூடியதாகும். போதிய கண் தானம் செய்வோர்கள் இல்லாமையால் இதை குறைக்க முடியவில்லை என ஆய்வறிக்கை கூறுகிறது.  

**சிறப்புத் தகவல்கள்**:  

- ஒரு வயது முதல், அனைத்து வயதினரும் கண்தானம் செய்யலாம்.
- கண்கள் மாற்று அறுவை செய்ய 20 நிமிடங்கள் முதல் 30 நிமிடங்கள் வரையே ஆகும்.
- கண் தானம் செய்ய விரும்புவோர், அருகில் உள்ள கண் வங்கியில் பதிவு செய்யலாம்.
- கண் தானம் செய்தவர் இறந்ததும், உடனடியாக அவரது கண்களைமூடி, ஐஸ் அல்லது ஈரமான பஞ்சை வைக்க வேண்டும்.
- உலகிலேயே இலங்கையே கண் தானம் செய்வதில் முதலிடம் வகிக்கிறது.
- இந்திய தேசிய கண்தான தினம் ஆகத்து 25 முதல்- செப்டம்பர் 8 முடிய இருவார கொண்டாட்டம்.
- 2011ல் செப்டம்பர் 8ஆம் திகதி,அப்போதைய இந்திய பிரதமர் மன்மோகன் சிங் மற்றும் அவரது துணைவியார் குர்சரண் சிங் கவுர் ஆகியோர் தங்களது கண்களை தானம் செய்வதற்கான உறுதிமொழி பத்திரத்தில் கையொப்பம் இட்டனர்.

## வெளியிணைப்புகள்
- தேசிய கண் தானம் தினம் நிகழ்ச்சி கடைபிடிப்பு
# பாக்கித்தான் பொருளாதாரம்



**பாக்கித்தானின் பொருளாதாரம்** (*economy of Pakistan*) உலகில் கொள்வனவு ஆற்றல் சமநிலைப்படி 26ஆவது பெரிய பொருளாதாரமாகும்; இது பெயரளவு மொத்த உள்நாட்டு உற்பத்திப்படி 38வது பெரிய பொருளாதாரமாகவும் விளங்குகின்றது. 200 மில்லியன் மக்கள்தொகை கொண்ட பாக்கித்தான் 6வது-பெரிய மக்கள்தொகை உடைய நாடு ஆகும். இதன் ஆள்வீத மொ.தே.உ $4,993 ஆகவுள்ளது; இதனடிப்படையில் உலகில் 133வதாகவும் விளங்குகின்றது. பாக்கித்தானின் முறைசாரா பொருளாதாரம் மொத்தப் பொருளாதாரத்தில் 36%ஆக உருப்பதாக மதிப்பிடப்படுகின்றது;இது ஆள்வீத வருமானத்தில் கண்ணக்கில் எடுத்துக்கொள்ளப்படவில்லை. வளர்ந்து வரும் நாடுகளில் ஒன்றாக பாக்கித்தான் உள்ளது. 21ஆவது நூற்றாண்டில் உலகின் பெரிய பொருளாதாரங்களாக வளரக்கூடியதாக பிரிக் நாடுகள் உடன் அடையாளப்படுத்தப்படும் அடுத்த பதினொன்று நாடுகளில் ஒன்றாக உள்ளது. இருப்பினும் பல்லாண்டுகளாக போரிலும் சமூக நிலையற்றத்தன்மையாலும் 2013ஆம் ஆண்டு நிலவரப்படி தொடருந்துப் போக்குவரத்து, மின்னனாக்கம் போன்ற அடிப்படைச் சேவைகளில் மிகுந்த குறைபாடுகள் உள்ளன. பகுதியாக தொழில்மயமாக்கப்பட்ட பொருளாதாரம் சிந்து ஆற்றை ஒட்டி வளர்ந்துள்ளது. முதன்மை ஏற்றுமதிப் பொருட்களாக துணிகள், தோற் பொருட்கள், விளையாட்டுப் பொருட்கள், வேதிப்பொருட்கள் மற்றும் தரைவிரிப்புக்கள்/கம்பளங்கள் உள்ளன.  

பாக்கித்தானின் பொருளியல் வளர்ச்சி சிந்து ஆற்றை ஒட்டியே உள்ளது; கராச்சியும் பஞ்சாபின் முக்கிய நகரங்களும் பொருளாதாரத்தின் அச்சுக்களாக உள்ளன. பாக்கித்தான் தற்போது பொருளாதார தாராயமயமாக்கலையும் அனைத்து அரசு நிறுவனங்களை தனியார் மயமாக்கலையும் முன்னெடுத்து வருகின்றது. நடப்புக் கணக்குப் பற்றாக்குறையை சமாளிக்க அன்னிய நேரடி முதலீடுகளை ஈர்க்கவும் முயன்று வருகின்றது. 2014இல், அந்நியச் செலாவணி சேமிப்பு $18.4 பில்லியனைக் கடந்தது. இதனால் *இசுடாண்டர்ட் அண்ட் புவர்சு* தொலைநோக்கு மதிப்பீடு *நிலையானது* என அறிவித்துள்ளது.  

## மேற்சான்றுகள்
# க. கணபதிப்பிள்ளை


வித்துவான் <small>(அண்ணாமலைப் பல்கலைக்கழகம் (1931-32))</small>  

இளங்கலை <small>(இலங்கைப் பல்கலைக்கழகம்)</small>  
|doctoral_advisor =  
|doctoral_students = சு. வித்தியானந்தன்  
க. கைலாசபதி  
கா. சிவத்தம்பி  
பொன். பூலோகசிங்கம்  
அ. சண்முகதாஸ்  
ஆ. வேலுப்பிள்ளை இலங்கைத் தமிழ்ப் பேராசிரியரும், தமிழறிஞரும், எழுத்தாளரும், தமிழ்க் கல்வெட்டாய்வாளரும் பருத்தித்துறை ஆரிய திராவிட மகா பண்டிதர் பிரம்மசிறி முத்துக்குமாரசுவாமிக் குருக்களிடம் தமிழும், இசையும் கற்றுக் கொண்டார்.  

கணபதிப்பிள்ளை இலங்கைப் பல்கலைக்கழகக் கல்லூரியில் படித்து, 1930 ஆம் ஆண்டில் இலண்டன் பல்கலைக்கழகத்தின் இளங்கலைத் தேர்வில் சங்கத மொழியைச் சிறப்புப் பாடமாகவும், பாளியைத் துணைப் பாடமாகவும் கற்று முதல் வகுப்பில் தேறினார். 1965-ம் ஆண்டில் ஓய்வு பெற்றார். இவரது முயற்சியால் இலண்டன் பல்கலைக்கழகத்தில் தமிழ்ச் சிறப்புக் கலைத் தேர்வு ஏற்படுத்தப்பட்டது. இலங்கைப் பல்கலைக்கழகத்தில் தமிழில் முதுகலைத் தேர்வையும் தொடங்கி வைத்தார்.  

பேராசிரியர் கணபதிப்பிள்ளையின் வாழ்க்கை வரலாற்றை "கலையருவி கணபதிப்பிள்ளை" என்ற பெயரில் த. சண்முகசுந்தரம் என்பவர் எழுதி 1974 இல் வெளியிட்டார். மகனை, மொரகாவலை, பாண்டுவஸ்னுவர போன்ற இடங்களில் கண்டுபிடிக்கப்பட்ட தமிழ்க் கல்வெட்டுக்கள் குறித்து University of Ceylon Review 1960, 1962 இதழில் கட்டுரைகளாக எழுதி வெளியிட்டார். இதன் மூலம் அவர் இத்துறையில் ஒரு புதிய ஆர்வத்தை ஏற்படுத்தி, இப்பணியைத் தொடர தமது மாணவர்களுக்கு ஊக்கம் அளித்தார்.  

## குடும்பம்
பேராசிரியர் கணபதிப்பிள்ளை மட்டக்களப்பைச் சேர்ந்த மனோன்மணி என்பவரைத் திருமணம் புரிந்தார். இவர்களுக்கு டாக்டர் கந்தசாமிப்பிள்ளை, டாக்டர் ஒப்பிலாமணிப்பிள்ளை என இரு ஆண்களும், சௌந்தராம்பிகை, மங்களாம்பிகை, பாலாம்பிகை, அருள்மொழிநங்கை, டாக்டர் வள்ளி என ஐந்து பெண்களும் உள்ளனர்.  

## நினைவுப் பரிசுகள்
பேராசிரியர் க. கணபதிப்பிள்ளையின் நினைவாக கனடா தமிழ் இலக்கியத் தோட்டம் ஆண்டுதோறும் சிறந்த புனைவு நூலுக்கான பரிசை வழங்கி வருகிறது.  

## எழுதிய நூல்கள்
- பூஞ்சோலை (புதினம்)
- வாழ்க்கையின் விநோதங்கள் (புதினம்)
- நீரர மகளிர் (புதினம்)
- Creativity or Life's Postures
- This Baffling Existence
- Vipulananda A Literary Biography
- A Study of the Language of the Tamil Inscriptions of the 7th and the 8th Centuries A.D
- இலங்கை வாழ் தமிழர் வரலாறு
- ஈழத்து வாழ்வும் வளமும்
- கணபதிப்பிள்ளை நாடகத்திரட்டு
- கற்பின் கொழுந்து
- காதலி ஆற்றுப்படை (கவிதை)
- தூவுதும் மலரே (கவிதை)
- நாவலர் வழிக்கோர் காவலர்
- பேராசிரியர் கணபதிப்பிள்ளை நாடகத்திரட்டு
- முருக வழிபாடும் கதிர்காமம் பாதயாத்திரையும்
### நாடகங்கள்
- சங்கிலி (நாடகம்)
- நானாடகம் (1940)
- இருநாடகம் (1952)
- மாணிக்கமாலை (நாடகம்)
- உடையார் மிடுக்கு
- நாட்டவன் நகர வாழ்க்கை
- முருகன் திருகுதாளம்
- கண்ணன் கூத்து
- பொருளோ பொருள்
- தவறான எண்ணம்
- சுந்தரம் எங்கே
- துரோகிகள்

## ஆய்வுக் கட்டுரைகள்
- Jaffna dialect of Tamil - a phonological study in Indian Linguistics - Turner Jubilee Volume, Pune, India (1958)
- Words in Jaffna dialect of Tamil - University of Ceylon Review, Vol XXIII, Vol I No 2. Peradeniya (1965)
# மாஞ்சா நூல்



**மாஞ்சா நூல்**, வஜ்ரம் அல்லது சவ்வரிசி கலவையில், கண்ணாடி துகள்களை கலந்து, பட்டத்தின் நூலில் தோய்த்து மாஞ்சா நூலை தயாரிக்கின்றனர். எதிராளியின் பட்டத்தின் நூலை அறுக்க மாஞ்சா நூல் உதவுகிறது. சில சிறு வணிகர்கள் தனியாக மாஞ்சா நூலை தயாரித்து விற்பதுண்டு. தமிழ்நாட்டில் குறிப்பாக சென்னை மற்றும் அதன் சுற்றுப்புறங்களில் மாஞ்சா நூல் பட்டம் விடுகின்றனர்.  

## மாஞ்ச நூல் பட்டதிற்கு தடை
சென்னையில் மொட்டை மாடிகளில் மற்றும் விளையாட்டுத் திடல்களில் பட்டம் விடுவது வழக்கம். சிலர் விளையாட்டாக அடுத்தவர்களின் காற்றாடிகளை வீழ்த்த, மாஞ்சா நூல் கொண்ட பட்டங்களை பறக்கவிட்டு பந்தயம் வைப்பதுண்டு. உயரத்தில் பறந்து கொண்டிருக்கும் பட்டம் தீடிரென அறுந்து கீழே விழம் போது பட்டத்தின் மாஞ்சா நூல், மரக்கிளைகள், மின் கம்பிகள், கட்டடங்களில் சிக்குவது உண்டு. சிலநேரங்களில் சாலைகளில் நடந்து செல்வோர் மற்றும் இரு சக்கர வாகனங்களில் செல்வோரின் கழுத்தை அறுத்து உயிரையும் பறித்து விடுகிறது. கண்ணாடி துகள்களால் தயாரிக்கப்படும் மாஞ்சா நூல் பட்டங்களால் ஆண்டு தோறும் உயிர்ச் சேதம் ஏற்படுவதால், மாஞ்சா நூல் காற்றாடி பறக்க விட நீதிமன்றம் தடை விதித்துள்ளது.  

மாஞ்சா நூல் பட்டம் விடுபவர்களுக்கு அதிக பட்சமாக இரண்டரை ஆண்டுகள் சிறை தண்டனை விதிக்கப்படுகிறது. மாஞ்சா தடவிய நூல் கொண்ட பட்டம் விடுபவர்களையும், மாஞ்சா நூல் விற்பவர்களையும், தயாரிப்பவர்களையும் காவல் துறை கண்டுபிடித்து குற்றவழக்கு பதிவு செய்கின்றனர்.
# சுழல் அளவி

யின் கீழே இழுக்கும் விசையாகும்]]  

**சுழல் அளவி** அல்லது **ராட்டா மீட்டர்** (ஆங்கிலத்தில்: Rotameter) என்பது ஒரு மூடிய குழாயின் வழியே செல்லும் திரவ அல்லது வாயு ஓட்ட விகிதத்தினை அளவிடும் ஒரு சாதனம் ஆகும். இது மாறுபரப்பு பாய்ம அளவி வகையினைச் சார்ந்தது. இது குறிப்பிட்ட குறுக்கு வெட்டு பரப்பளவு கொண்டுள்ள பகுதியின் வழியே மாறுபடும் திரவ ஒட்டத்தினை அனுமதிப்பதினால் அளவிடப்படுகிறது.  

இந்தக் கருவியிலுள்ள குறுகலான குழாயில் ஏறி, இறங்கும் மிதவையானது பாய்ம ஓட்டத்தினை அளவிட உதவுகிறது. சுழல் அளவி புவி ஈர்ப்பு விசை வகையினைச் சார்ந்தது. இது கீழே இழுக்கும் ஈர்ப்புவிசைக்கும், பாய்ம ஓட்டத்தினால் மேலே தள்ளும் விசைக்கும் இடையே ஏற்படும் எதிர்ப்பின் அடிப்படையில் இயங்குகிறது.. பாய்ம ஒட்டம் நிலையானதாக இருக்கும்பொழுது, மிதவை ஓரிடத்தில் நிற்கும், அதனை கன பாய்ம ஒட்ட விகிதமாக எடுத்துக்கொள்ளலாம். இந்த நிலை குறியிடப்பட்ட அளவில் சுட்டிக்காட்டப்படுகின்றது. மாறும் சமநிலைப்படுத்தும் செயலின்பொழுது, முழு புவி ஈர்ப்பு விசையினையும் ஈடுபடுத்த ஒரு செங்குத்தான குறுகலான அளவீட்டுக் குழாய் தேவைப்படுகின்றது.
# இட்ரியம்(III) குளோரைடு



**இட்ரியம்(III) குளோரைடு** *(Yttrium(III) chloride)* என்பது YCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இட்ரியம் மற்றும் குளோரின் சேர்ந்து உருவாகும் இச்சேர்மம் நீரிலி (YCl<sub>3</sub>) மற்றும் நீரேற்று (YCl3(H2O)6) ஆகிய இரண்டு வடிவங்களில் காணப்படுகிறது. இரண்டுமே நிறமற்ற திண்மங்களாக தண்ணீரில் நன்றாக கரைந்து நீர்மயமாகின்றன.  

## அமைப்பு

திண்மநிலை YCl3 , குளோரைடு அயனிகளின் கனசதுர நெருக்கப் பொதிவு கட்டமைப்பை ஏற்றுள்ளது. இட்ரியம் அயனிகள் எண்முகத் துளைகளின் மூன்றில் ஒரு பங்கு பொதிவை நிரப்புகின்றன. விளைகின்ற YCl<sub>6</sub> அடுத்தடுத்த எண்முகத்தின் முனைகளை பகிர்ந்து கொண்டு அடுக்குக் கட்டமைப்பைத் தருகிறது This structure is shared by a range of compounds notably AlCl<sub>3</sub>.  
.இந்தக் கட்டமைப்பு பெரும்பாலான சேர்மங்களால் , குறிப்பாக AlCl3 சேர்மத்தால் பகிர்ந்து கொள்ளப்படுகிறது.  

## தயாரிப்பு மற்றும் வினைகள்
பெரும்பாலும் அமோனியம் குளோரைடு வழியாகத்தான் YCl<sub>3</sub> தயாரிக்கப்படுகிறது. இவ்வினையின் தொடக்கம் Y<sub>2</sub>O<sub>3</sub> அல்லது நீரேற்ற குளோரைடு அல்லது ஆக்சிகுளோரைடு அல்லது YCl<sub>3</sub>•6H<sub>2</sub>O. இவற்றில் ஒன்றிடமிருந்துதான் தொடங்குகிறது. இம்முறைகளில் (NH<sub>4</sub>)<sub>2</sub>[YCl<sub>5</sub>]:சேர்மம் தயாரிக்கப்படுகிறது.  

::10 NH<sub>4</sub>Cl + Y<sub>2</sub>O<sub>3</sub> → 2 (NH<sub>4</sub>)<sub>2</sub>[YCl<sub>5</sub>] + 6 NH<sub>3</sub> + 3 H<sub>2</sub>O  

::YCl<sub>3</sub>·6H<sub>2</sub>O + *2* NH<sub>4</sub>Cl → (NH<sub>4</sub>)<sub>2</sub>[YCl<sub>5</sub>] + 6 H<sub>2</sub>O  

இப்பென்டாகுளோரைடு வெப்பத்தால் பின்வருமாறு சிதைவடைகிறது.இவ்வெப்ப முறிவு வினை (NH<sub>4</sub>)[Y<sub>2</sub>Cl<sub>7</sub>]என்ற இடைநிலையின் வழியாக மேலும் தொடர்கிறது.  

:: (NH<sub>4</sub>)<sub>2</sub>[YCl<sub>5</sub>] → 2 NH<sub>4</sub>Cl + YCl<sub>3</sub>  

Y2O3 உடன் நீர்க்கரைசலான HCl சேர்த்து வினைப்படுத்தினால் நீரேற்ற குளோரைடை YCl<sub>3</sub>· 6H<sub>2</sub>O உற்பத்தி செய்கிறது. இவ்வுப்பைச் சூடுபடுத்தினால் இது நீரிலியைக் கொடுப்பதில்லை, மாறாக ஓர் ஆக்சி குளோரைடைக் கொடுக்கிறது.(NH<sub>4</sub>)<sub>2</sub>[YCl<sub>5</sub>]: